Daniel Nicholas DiNardo

**Daniel Nicholas DiNardo** (født 1949) er en amerikansk katolsk kardinal, og emeritert erkebiskop av Galveston-Houston i USA. Han var erkebiskop der fra 2006 til 2025. Han ble i 2007 av pave Benedikt XVI kreert til kardinal med *[[Sant'Eusebio (Roma)|Sant'Eusebio]]* som tittelkirke.
## Liv og virke
### Bakgrunn
Etter å ha gått på *St. Anne Grade School* (1955–1963) i Castle Shannon (Pennsylvania) og jesuittskolen i Pittsburgh (1963–1967), gikk DiNardo på *St. Paul Seminary* og Duquesne University (1967–1969). Fra 1969 var han student ved Catholic University of America, hvor han fullførte med en Master of Philosophy. Han stod deretter akademiske grader i Roma d Det pavelige universitet Gregoriana og ved Det pavelige patristiske institutt Augustinianum.

### Prest
Han ble ordinert til prest i bispedømmet Pittsburgh den 16. juli 1977 av biskop Vincent Martin Leonard. Deretter var han kapellan i sognet *St. Pius X* og fra 1981 visekansler i bispekurien i  Pittsburgh og professor ved *St. Paul Seminary*. 

Fra 1984 til desember 1990 bodde han i Roma der han arbeidet i Bispekongregasjonen. 

Han ble deretter nestleder for sekretariatet for katolske skoler sitt hjembispedømme og pastor i *Madonna del Castello-kirken* i Swissvale. I 1994 ble han pastor i den nye menigheten *St. Peter og Paul* i Franklin Park Borough.
### Koadjutorbiskop av Sioux City
Han ble utnevnt til koadjutorbiskop av Sioux City av pave Johannes Paul II den 19. august 1997, og ble bispeordinert til biskop Lawrence Donald Soens den 7. oktober 1997. Medkonsekratorer var biskopen av Pittsburgh, Donald William Wuerl, og biskopen av La Crosse, Raymond Leo Burke. 
### Biskop av Sioux City
Da Lawrence Donald Soens trakk seg tilbake den 28. november 1998, etterfulgte han ham som biskop av Sioux City. 
### Koadjutorbiskop/ koadjutorerkebiskop av Galveston-Houston
Den 16. januar 2004 utnevnte pave Johannes Paul II ham til koadjutorbiskop av Galveston-Houston. Med opphøyelsen av bispedømmet til et erkebispedømme opphøyde paven ham til rang som erkebiskop den 29. desember 2004.

### Erkebiskop av Galveston-Houston
Med Joseph Anthony Fiorenzas avgang den 28. februar 2006, etterfulgte han ham som erkebiskop av Galveston-Houston.
### Kardinal
Den 24. november 2007 eleverte pave Benedikt XVI ham til kardinalprest. Han ble de amerikanske Sørstatenes første kardinal. 

I mars 2009 omtalte Di Nardo det som svært skuffende at det katolske University of Notre Dames innbydelse av president Barack Obama til å tale ved semesterstart, grunnet Obamas støtte til fri abort.

Kardinal DiNardo deltok i 2013-konklavet etter at Benedikt XVI trakk seg tilbake den 28. februar 2013.

Den 15. november 2016 ble kardinal DiNardo valgt til president for USAs konferanse for katolske biskoper og innehadde det vervet i tre år. Hans embetsperiode var blant annet preget av etterdønningene av overgrepsskandalene i den amerikanske kirke. DiNardo selv ble også anklaget for å ha dekket over tilfeller av overgrep. I mars 2019 fikk han et mildt hjerneslag.

Kardinal DiNardo tok til orde for strengere våpen- og abortlover i USA.

Den 20. januar 2025 innvilget pave Frans den 75 år gamle kardinalerkebiskop Daniel DiNardos aldersbetingede fratreden. Som etterfølgende erkebiskop fikk Galveston-Houston biskopen av Austin, Joe Steve Vasquez.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop James Joseph Byrne (1908–1996) *1947
* Biskop Lawrence Donald Soens (1926–2021) *1983
* Kardinal *Daniel Nicholas DiNardo* (1949–) *1997
## Referanser


## Eksterne lenker
* Biografi på The Cardinals of the Holy Roman Church